Наша дода Бога моли


Наша дода Бога молиКараџић, В. С. 1867. Живот и обичаји народа српскога. Беч. стр. 58. 
Наша дода Бога моли,
Ој додо, ој додо ле!
Да удари росна киша,
Ој додо, ој додо ле!
Да покисну сви орачи,
Ој додо, ој додо ле!
Сви орачи и копачи,
Ој додо, ој додо ле!
И по кући пословачи,
Ој додо, ој додо ле!
(Мој додоле, сив соколе.)

Алтернативни текстови 
1.
Наша дода Бога моли,
Ој додо, ој додо ле!
Да узпадне росна киша,
Ој додо, ој додо ле!
Да покисну сви орачи,
Ој додо, ој додо ле!
Сви орачи и копачи,
Ој додо, ој додо ле!
И редуше око куће,
Ој додо, ој додо ле!

2.
Наша дода бога моли,
Ој додо, додоле!
Да зароси ситна киша,
Ој додо, додоле!
Да зароси житна поља,
Ој додо, додоле!
Да се роди, од два класа кола жита,
Ој додо, додоле!
И два пера кукуруза,
Ој додо, додоле!
Ој додо, додоле!

3.
Наша дода бога моли:
Ој додо, ој додоле!
Да удари росна киша
Ој додо, ој додоле!

4.
Наша дода бога моли,
Ој додо, додоле!
Ситна киша да зароси,
Ој додо, додоле!
Наша поља да потопи,
Ој додо, додоле!
И да роди нам пшеница,
Ој додо, додоле!
И кукуруз са два класа,
Ој додо, додоле!
Што молила, умолила,
Ој додо, додоле!
Сита киша заросила,
Ој додо, додоле!
Наша поља потопила,
Ој додо, додоле!
И родила нам пшеница,
Ој додо, додоле!
И кукуруз са два класа,
Ој додо, додоле!

5.
Наша дода Бога моли
Чам додоле!
Да удари росна киша
Чам додоле!
Да ороси плодна поља
Чам додоле!
Да нам жито добро роди
Чам додоле!

Извори 

Додолске песме